-Հիացմունքով ու կարոտով եմ հիշում Կապանի պետական թատրոնում աշխատածս տարիները, ուր գործում էինք գրեթե ամբողջ կուրսով,- գրում է Գալյա Նովենցը։- Համարյա ամեն օր գյուղերում ներկայացումներ էինք խաղում, արտակարգ ընդունելություն էր, և թատրոնն ընկալելու այդպիսի բարձր կուլտուրա տեսել եմ ամբողջ Զանգեզուրում։ Լավ դերասաններ ունեինք և շատ լավ ռեժիսորներ։ Պատահական չէ, որ այդ տարիներին մեզ հետ աշխատած դերասաններից և մեր համակուրսեցիներից շատերը հետագայում դարձան հայ թատրոնի տարբեր բնագավառների նշանավոր դեմքեր՝ Արմեն Ջիգարխանյան, Հենրիկ Հովհաննիսյան, Երվանդ Ղազանչյան, Գուժ Մանուկյան, Ալեքսանդր Քոչարյան...